open-index/open-wikipedia-markdown huggingface dataset:
اعجاز رحمانی

**اعجاز رحمانی** (پیدائش: 12 فروری 1936ء - وفات:26 اکتوبر 2019ء) پاکستان سے تعلق رکھنے والے اردو زبان کے نامور شاعر اور نعت خواں تھے۔

## حالات زندگی
اعجاز رحمانی 12 فروری 1936ء کو ہندوستان کے مشہور شہر علی گڑھ کے محلّہ اسرا میں سید ایوب علی کے گھر پیدا ہوئے۔ ان مکمل نام سید اعجاز علی رحمانی تھا۔ دینی تعلیم علی گڑھ ہی میں حاصل کی۔ وہ 1954ء میں پاکستان منتقل ہو گئے۔ آرٹس کونسل آف پاکستان کراچی کے ارکان رہے۔ پہلی نعت 1955ء میں لکھی۔ نعت خواں بھی تھے۔
پروفیسر منظر ایوبی نے کہا ہے کہ اعجاز رحمانی کی شاعری اصلاح معاشرہ اور تبلیغ دین سے مزین ہے ،تبلیغ دین کا جذبہ ان کی رگ رگ میں بسا ہوا ہے ، شخصیتی پہلو دیکھا جائے تو انھوں نے ہر دور میں مختلف موضوعات پرزمانے کے اعتبار سے اخلاص کے ساتھ شعر و شاعری کا کام کیا ،عظمت کے مینار اور خلفائے راشدین کے کردار اور کارناموں کو نہایت ہی خوبصورتی اور کمال کے ساتھ شاعری میں پیش کیا۔

## تصانیف
* خوشبو کا سفر
* سلامتی کا سفر
* لہو کا آبشار
* جذبوں کی زبان
* آخری روشنی (نعتیہ مجموعہ)
* پہلی کرن, آخری روشنی
* اعجاز ِ مصطفٰی
* کاغذ کے سفینے
* افکار کی خوشبو
* غبار انا
* لمحوں کی زنجیر (غزلوں کا مجموعہ)
* چراغ مدحت
* گل ہائے سلام و منقبت: (2013ء)
* کلیاتِ نعت‘‘ اعجازؔ رحمانی کے پانچ نعتیہ مجموعہ ہائے کلام پر مشتمل ہے۔ 1184 صفحات ہیں۔ مئی 2010ء میں شائع ہوئی۔

## وفات
اعجاز رحمانی 83 برس کی عمر میں 26 اکتوبر 2019ء کو کراچی میں انتقال کر گئے۔

## حوالہ جات

زمرہ:1936ء کی پیدائشیں
زمرہ:2019ء کی وفیات
زمرہ:26 اکتوبر کی وفیات
زمرہ:نعتیہ شاعر
زمرہ:پاکستانی نعت خواں
زمرہ:بیسویں صدی کے پاکستانی شعرا
زمرہ:پاکستانی اردو شعرا
زمرہ:علی گڑھ کی شخصیات
زمرہ:کراچی کے شعرا
فومیکو ہیاشی

**فومیکو ہیاشی** (؛ *ہیاشی فومیکو*؛ 31 دسمبر 1903ء یا 1904ء – 28 جون 1951ء) جاپانی ناول نگار اور شاعر تھی۔
## سوانح
ہیاشی کا جنم جاپان کے شہر شیمو نوسیکی میں ہوا۔ جب وہ سات برس کی تھی اس کی ماں اپنے قانونی شوہر کی دکان کے منیجر کے ساتھ بھاگ گئی۔ بعد ازاں تینوں نے کیوشو میں خانہ بدوش تاجر کے طور پر کام کیا۔ سنہ 1922ء میں ہائی اسکول سے تعلیم مکمل کرنے کے بعد، ہیاشی اپنے عاشق کے ساتھ توکیو منتقل ہو گئی۔ وہ کئی اور مردوں کے ساتھ بھی رہی۔ سنہ 1926ء میں روکوبِن تیزوکا (手塚 緑敏) نام کے مصور سے شادی کر لی۔

اس کی اکثر تخلیقات آزاد حوصلہ افزا خواتین اور مسائل سے دوچار رشتوں کے گرد گھومتی ہیں۔ ان کی تخلیقات میں سے شاہکار "ہوروکی" (放浪記، 1927ء یعنی سیلانی کی ڈائری) ہے۔ اس کا آخری ناول اوکیگومو (بہتے بادل، 1951ء) تھا، جس پر میکیو ناریوس نے سنہ 1955ء میں ایک فلم بنائی تھی۔ ناریوس نے اس کی کتابوں پر مزید فلمیں بھی بنائیں اور اس کے متعلق سنہ 1962ء میں ایک سوانحی فلم، ہوروکی (خانہ بدوش کا بیاض) کی ہدایت کاری بھی کی۔

ہیاشی کا کام زیادہ تر نسوانی پسند موضوع کے لیے مشہور ہوا۔ اس نے جاپانی فوجی حکومت کی طرف سے مقبوضہ چین جانے کے لیے دورے قبول کیے، اس کی وجہ سے بعد میں اسے تنقید کا سامنا کرنا پڑا۔ سنہ 1942ء و1943ء میں وہ مصنفات کے بڑے حلقے کا حصہ بن گئی، اس نے جنوب مشرقی ایشیا کا سفر بھی کیا، لگ بھگ آدھا سال وہاں رہی بالخصوص جاوا اور سماٹرا میں۔ ان کی کچھ سرگرمیوں کو مقامی انڈونیشیائی کے ساتھ ساتھ جاپان کے پریسوں میں بھی رپورٹ کیا گیا۔

جنگ عظیم دوم کے بعد اس نے خوب شہرت کمائی، جب اس نے داون تاون (ڈاؤن ٹاؤن، 1948ء) اور اوکیگومو (بہتے بادل، 1949ء) لکھے۔ ہیاشی کی موت حد سے زیادہ کام سے دل پر تناؤ کی وجہ سے ہوئی تھی۔
## حواشی

## حوالہ جات



زمرہ:1900ء کی دہائی کی پیدائشیں
زمرہ:1951ء کی وفیات
زمرہ:بیسویں صدی کے جاپانی شعرا
زمرہ:بیسویں صدی کے جاپانی ناول نگار
زمرہ:جاپانی خواتین ناول نگار
زمرہ:جاپانی شاعرات
زمرہ:شیمونوسیکی کی شخصیات
زمرہ:نسائیت پسند مصنفین
زمرہ:بیسویں صدی کی جاپانی شخصیات
زمرہ:جاپانی افسانچہ نگار
زمرہ:بیسویں صدی کی مصنفات
زمرہ:جاپانی حامی حقوق نسواں
زمرہ:بیسویں صدی کی جاپانی خواتین
صفی لکھنؤی

**صفی لکھنؤی** — **سید علی نقی زیدی** (پیدائش: 3 جنوری 1862ء — وفات: 25 جون 1950ء) اردو زبان کے شاعر تھے جن کا تعلق دبستان لکھنؤ سے تھا۔شعرگوئی میں تخلص صفی لکھنؤی تھا۔ انھوں نے اپنی زندگی کے 75 سال اردو زبان کی شاعری اور اردو ادب کی ترویج و فروغ میں صرف کردیے۔انھیں ہندوستانی ادبی حلقوں میں **لِسَانُ الْقَوم** کے لقب سے پکارا جاتا تھا۔

## سوانح
### پیدائش
صفی لکھنؤی 3 جنوری 1862ء کو لکھنؤ میں پیدا ہوئے۔ اُن کا پیدائشی نام سید علی نقی زیدی تھا۔ اُن کا تعلق لکھنؤ کے زیدی شیعہ خاندان سے تھا۔

## تعلیم
ابتدائی تعلیم والد سے حاصل کرنے کے بعد نجم الدین کاکوروی سے فارسی اور مولوی احمد علی سے عربی زبان سیکھی ۔ کیننگ کالج میں انٹرنس کی تعلیم حاصل کی
## ملازمت
کیننگ کالج سے متعلقہ اسکول میں انگریزی زبان کے استاد کی حثیت سے معلمی کے فرائض انجام دیے ۔ 1883ء میں سرکاری ملازمت اختیار کی اور محکمہ دیوانی میں مختلف عہدوں پر فائز رہے۔
## شاعری
صفی نے لکھنؤ کے عام شعری مزاج سے الگ ہٹ کر شاعری کی ، ان کا یہی انفراد ان کی شناخت بنا ۔ مولانا حسرت موہانی انھیں ’ مصلحِ طرزِ لکھنؤ ‘ کہا کرتے تھے ۔
صفی نے غزل کی عام روایت سے ہٹ کر نظم کی صنف میں خاص دلچسپی لی ۔ انھوں نے سلسلہ وار قومی نظمیں بھی کہیں جو خاص طور سے ان کے عہد کے سماجی ، سیاسی اور تہذیبی مسائل کی عکاس ہیں ۔ اس کے علاوہ قصیدہ ، رباعی اور مثنوی جیسی اصناف میں بھی طبع آزمائی کی ۔ صفی کی نظمیں اور غزلیں پڑھ کر اندازہ ہوتا ہے کہ وہ شعوری یا غیر شعوری طور پر لکھنؤ کی خاص روایتی طرز کو بدلنے کی طرف مائل تھے۔

## وفات
صفی لکھنؤی نے 88 سال کی عمر میں 25 جون 1950ء کو لکھنؤ میں وفات پائی۔

## حوالہ جات

زمرہ:1862ء کی پیدائشیں
زمرہ:3 جنوری کی پیدائشیں
زمرہ:1950ء کی وفیات
زمرہ:25 جون کی وفیات
زمرہ:بھارتی اردو شعرا
زمرہ:بھارتی مسلم شخصیات
زمرہ:لکھنؤ کے مصنفین
زمرہ:برطانوی ہند کی شخصیات
زمرہ:اتر پردیش کے شعرا
زمرہ:انیسویں صدی کے ہندوستانی شعرا
زمرہ:بیسویں صدی کے بھارتی شعرا
زمرہ:بھارتی مرد شعرا
زمرہ:انیسویں صدی کے مرد مصنفین
زمرہ:بیسویں صدی کے بھارتی مرد مصنفین
زمرہ:ہندوستانی شیعہ شخصیات
زمرہ:شیعہ اثناعشری
زمرہ:انیسویں صدی کے ہندوستانی مسلمان
زمرہ:برطانوی ہند کے شعراء
زمرہ:انیسویں صدی کے بھارتی مرد مصنفین
الف لیلی ٹی وی (انڈین)

الف لیلہ ایک بھارتی ڈراما ٹی وی سیریل ہے جو عرب داستان ایک ہزارایک رات سے اخذ کیا گیا ہے جو "عرب راتیں" کے نام سے بھی مشہور ہے ۔ یہ ٹی وی شو پیشکش ہے ساگر فلمزکی جس نے اسے دو سیزن میں پیش کیا ۔ کہانیوں کی اس کتاب کو آٹھویں صدی میں عرب ادبا  نے تحریر کیا تھا اور بعد میں ایرانی، مصری اور ترک قصہ گو نے اس میں بہت سے اضافے کیے۔ ایک ہزار ایک رات نامی کہانیوں کی اس کتاب کو عربین نائٹس بھی کہا جاتا ہے ۔ الف لیلا کی ڈرامائی تشکیل ساگر فلمز نے کی ہے اور اس کی نشر بندی دوردرشن نیشنل ٹی وی سے کی گئی۔ ڈراما سیریز کو شہرہ آفاق مقبولیت حاصل ہوئیی۔ ڈراما سیریل کو دو سیزن میں پیش کیا گیا۔

ڈرامے کا بنیادی کردار شہرزاد  نامی لڑکی ہے جو وزیر کی بیٹی ہے اور بادشاہ کو ہر رات ایک کہانی سناتی ہے۔

## سیزن 1

* بادشاہ شہریار اور ملکہ شہزاد کی کہانی کا پس منظر
* تاجر اور جن
* پہلا مسافر اوردو کتوں کی کہانی دوسرا مسافر اور بکری کی کہانی ماہی گیر اور جینی حکیم دو بان کی کہانی
* الہ دین اور جادوئی چراغ
* علی بابا اور چالیس چور
* سند باد جہازی
* شہزادہ گلفام اور جادوگرنی ازبیلا ،جادوگر برگوان
* دوسرے ہیرے کی تلاش ، موت کی وادی میں
* سنہرے درخت کی پتیوں کی تلاش نگارستان میں
* کالا جزیرہ اور ملکہ تیہوتی کی قید میں بچہ
* شہزادہ جلال طالب اور ملکہ حمیرا
* شہزادہ جمال ثاقب اور شہزادی ماہ پارہ

## سیزن 2

* خلیفہ ہارون رشید کے گشت
* خلیفہ کا فیصلہ
* اندھے فقیر جمال کی کہانی
* ذیشان اور سفونسبہ
* دو بھائی جلال اور بلال
* شہزادہ آفات اور فیروزہ
* شہریار شہزاد کی کہانی کا اختتامیہ



## ہوم میڈیا

الف لیلہ کی تمام اقساط وی سی ڈی (VCD) اور ڈی وی ڈی (DVD) فارمیٹ میں جاری کی گئیں۔ ڈی وی ڈی  (DVD) کی شکل میں پہلی دفعہ 143 اقساط پر مشتمل بیس والیم جاری کیے گئے ۔ وی سی ڈی (VCD) کے پچاس سیٹ اکٹھے ریلیز کیے گئے ۔  مختلف کہانیوں کے لیے بھی الگ الگ وی سی ڈی (VCD) اور ڈی وی ڈی (DVD) جاری کی گئیں۔

دوسرے سیزن کی 160 اقساط میسر ہیں ایم ایکس پلیئر(MX Player) جو شری ادھیکاری برادران کا آفیشل چینل ہے ۔

## نشریات

بنگلہ دیش میں اسے بنگالی میں ترجمہ کرکے بی ٹی وی غازی ٹی وی اور ای ٹی وی پر نشر کیا گیا۔

اس ٹی وی شو کو شری ادھیکاری برادرز کے چینل پر دوبارہ چلایا گیا۔ اس ٹی وی شو کو دوبارہ جون 2011 میں دبنگ ٹی وی، 2012 سے 2013 تک دھمال ٹی وی, 2013 سے 2016 تک پھر سے دبنگ ٹی وی  بھی پر دوبارہ چلایا گیا۔ 2017 میں دل لگی ٹی وی پر دکھایا گیا۔

## حوالہ جات

زمرہ:علاء الدین پر مبنی کام
زمرہ:فکشن میں اسلام
زمرہ:اسلامی ٹیلی ویژن سلسلے
زمرہ:1990ء کی دہائی کی بھارتی ٹیلی ویژن سیریز
زمرہ:ویکی ڈیٹا سے مختلف مختصر وضاحت
زمرہ:ہارون الرشید
زمرہ:سب ٹیلی ویژن کے سلسلے
سو کمار سین

**سو کمار سین ** (بنگالی زبان:সুকুমার সেন;) (16 جنوری 1900ء-3 مارچ 1992ء) بنگالی زبان کے مشہور ماہر لسانیات اور ادبی تاریخ داں ہیں۔ بنگالی زبان کی طرح وہ پالی، پراکرت اور سنسکرت میں یکساں طور پر مقبول ہیں۔

## تعارف
ان کی ولادت 1900ء میں ہوئی۔ ان کے والد ہریندر ناتھ سین ایک وکیل تھے اور والدہ کا نام نبانالینی دیوی تھا۔ ان کا تعلق مشرقی بردھامن ضلع سے ہے۔ ان کی ابتدائی تعلیم بردھامن میونسپل ہائی اسکول ہوئی۔ انھوں نے 1917ء میں ہائی اسکول کا امتحان پاس کیا۔ اس کے بعد ایف اے کی ڈگری 1919ء میں بردھامن راج کالج سے حاصل کی اور بعد ازاں کلکتہ یونیورسٹی سے ملحق ہو گئے۔ 1921ء میں گورنمنٹ سنسکرت کالج سے سنسکرت میں اول درجہ سے کامیابی حاصل کی اور انھیں اسکالرشپ ملی۔ انھوں نے فلولوجی کا تقابلی مطالعہ کیا اور اس کی ڈگری لی۔ انھوں نے 1923ء میں امتیازی نمبرات سے کامیابی حاصل کی۔

ان کے استاد مشہور ماہر لسانیات سنیتی کمار چٹرجی اور ایراچ جہانگیر سوربجی تراپوریوالا تھے۔ انھیں پریم چند رائے چند فیلوشپ ملی اور پی ایچ ڈی کی ڈگری سے بھی نوازا گیا۔
وہ 1964ء میں یونیورسٹی سے فارغ ہوئے۔

## کیرئر
وہ 1930ء میں یونیورسٹی آف کلکتہ میں بحیثت معلم مقرر ہوئے اور یہاں وہ 34 برس تک تدریسی خدمت انجام دیتے رہے۔ 1954ء میں سنیتی کمار چٹرجی کے بعد اور فلولوجی کے دوسرے پروفیسر بنے۔ سین اپنی کتاب میں قدیم ہند آریائی زبان کا حوالہ دینے والے پہلے مصنف ہیں۔ انھوں نے *یوز آف کیسی ان ویدک پروز* (1958ء) اور *بدھشٹ ہائیبرڈ سنسکرت* (1928ء) میں اس مضمون پر مفصل بحث کی ہے۔
انھوں نے وسطی ہند آریائی زبانوں کا مطالعہ کیا اس کا مفصل تجزیہ لکھا۔ انھوں نے بنگالی زبان میں ادبی تخلیقات بھی دی ہیں اور بالخصوص دیو مالائی کہانی اور پران کو موضوع سخن بنایا ہے۔

## اعزازات
1984ء میں لندن ایشیاٹک سوسائٹی نے انھیں گولڈن جوبلی میڈل سے نوازا۔ وہ اس اعزاز کے حاصل کرنے والے پہلے ایشائی تھے۔ 1963ء میں رابندر پرسکار، 1966ء اور 1984ء میں آنند پرسکار، 1981ء میں ودیاساگر پرسکار، 1982ء میں دیسی کوٹم اور 1990ء میں پدم بھوشن اعزاز سے نوازا گیا۔ ایشیاٹک سوسائٹی کولکاتا نے انھیں جدوناتھ سرکار میڈل سے نوازا۔ 1973ء میں انھیں ساہتیہ اکیڈمی فیلوشپ کے لیے بھی منتب کیا گیا۔

## حوالہ جات

زمرہ:1900ء کی پیدائشیں
زمرہ:1992ء کی وفیات
زمرہ:ادب اور تعلیم کے شعبے میں پدم بھوشن وصول کنندگان
زمرہ:بنگالی مصنفین
زمرہ:بیسویں صدی کے بھارتی ماہرین لسانیات
زمرہ:ضلع مشرقی بردھامن کی شخصیات
زمرہ:کلکتہ یونیورسٹی کے فضلا
زمرہ:کلکتہ یونیورسٹی کے فکیلٹی
زمرہ:کولکاتا کے اسکالر
زمرہ:بیسویں صدی کی بنگالی شخصیات
زمرہ:بنگالی ہندو
زمرہ:بنگالی مؤرخین
زمرہ:بھارت کے چیف الیکشن کمشنر
جرسی پرندہ

جرسی پرندہ  نصف کرۂ جنوبی کے مختلف پرندوں کے گروہ کو کہا جاتا ہے۔ ان پرندوں کی آوازیں  گھنٹی کی طرح بہت تیز اور مترنم ہوتی ہیں۔
وصل (شعر و ادب)

وصل یا وصال (بمعنی ملاقات) اردو غزل گو شعرا کا پسندیدہ موضوع ہے- عشق حقیقی میں اسے اللہ تعالی کے قرب اور عشق مجازی میں محبوب سے قربت کے معنوں میں استعمال کیا جاتا ہے-

## حوالہ جات
چارلس ہارڈنگ

**چارلس ہارڈنگ**  (پیدائش: 20 جون 1858ء - وفات: 2 اگست 1944ء) برطانوی سیاست دان، سفیر، نائب وزیر خارجہ اور 23 نومبر 1910ء سے 4 اپریل 1916ء تک ہندوستان کے وائسرائے اور گورنر جنرل کی خدمات انجام دیں۔

## حالات زندگی
چارلس ہارڈنگ 20جون 1858ء کو لندن، انگلستان میں پیدا ہوئے۔ وہ سابق گونر جنرل ہند لارڈ ہنری ہارڈنگ کے پوتے تھے۔ 1880ء میں وہ سیاسی ملازمت میں داخل ہوئے۔ 1904ء میں روس میں سفیر مقرر ہوئے۔ 1906ء میں وزارت خارجہ میں نائب وزیر بنا دیے گئے۔ 1910ء میں بیرن کا خطاب ملا اور ہندوستان میں وائسرائے مقرر ہوئے۔ انھوں نے لارڈ کرزن کی تقسیم بنگال کی پالیسی جس کے خلاف ہندوستان بھر میں زبردست احتجاجی تحریکیں چل رہی تھیں، رد کر دی۔ انھی کے زمانے میں 1911ء میں شہنشاہ جارج پنجم اور ان کی ملکہ ہندوستان آئیں۔ دہلی کا مشہور دربار منعقد ہوا اور انھوں نے اعلان کیا کہ ہندوستان کا پایہ تخت کلکتہ سے دہلی منتقل کر دیا جائے گا۔ چارلس ہارڈنگ کے دور میں سارے ہندوستان میں سخت سیاسی ہلچل رہی اور انقلابی تحریکیں اپنے عروج پر تھی۔ خود ان پر 1912ء میں اس وقت بم پھینکا گیا جب وہ رسمی طور پر جلوس کے ساتھ دہلی میں داخل ہو رہا تھا۔ انھیں کے دور میں 1909ء کے آئین کو نافذ کیا گیا اور اس کی مدد سے انھوں نے قومی لیڈروں کے س اتھ تعلقات بہتر بنانے کی کوشش کی۔ انھوں نے جنوبی افریقہ کی نسلی پالیسیوں اور ہندوستان کے ساتھ نسلی تفریق کی مخالفت کی تھی۔ 1914ء میں جب پہلی جنگ عظیم چھڑی تو انھوں نے تمام سفید فام فوجیوں اور ہندوستانی فوجیوں کی کافی بڑی تعداد میدانِ جنگ بھیج دی اور آل انڈیا کانگریس اور آل انڈیا مسلم لیگ دونوں جماعتوں سے ا س جنگ کی حمایت حاصل کی۔ 1916ء میں وہ انگلستان واپس چلے گئے اور نائب وزیر خارجہ بنا دیے گئے۔ عراق میں برطانوی پالیسی پر ان کی جب سخت تنقید ہوئی تو انھوں نے استعفا دے دیا لیکن یہ قبول نہیں ہوا اور 1920ء میں سفیر بنا کر انھیں پیرس بھیج دیا گیا۔ 1922ء میں وہ وظیفہ پر علاحدہ ہو گئے۔ چارلس ہارڈنگ کی 2 اگست 1944ء کو جنوب مشرقی انگلستان کے علاقے کینٹ وفات ہو ئی۔

## حوالہ جات

زمرہ:1858ء کی پیدائشیں
زمرہ:1944ء کی وفیات
زمرہ:ٹرینیٹی کالج، کیمبرج کے فضلا
زمرہ:ایچ ایم سفارتی خدمات کے ارکان
زمرہ:وائسرائے ہند
زمرہ:مملکت متحدہ کے سفرا برائے روس
زمرہ:مملکت متحدہ کے سفرا برائے فرانس
زمرہ:مملکت متحدہ کی پریوی کونسل کے ارکان
زمرہ:برطانوی ہند میں 1910ء کی دہائی
زمرہ:ویکی ڈیٹا سے مختلف مختصر وضاحت
زمرہ:مملکت متحدہ میں اموات
ڈیفنس ہاؤسنگ اتھارٹی کرکٹ ٹیم کے کھلاڑیوں کی فہرست

یہ فہرست ان تمام کرکٹ کھلاڑیوں کی فہرست ہے جو ڈیفنس ہاؤسنگ اتھارٹی کرکٹ ٹیم کے لیے فرسٹ کلاس یا لسٹ اے کرکٹ کھیل چکے ہیں ۔  ٹیم نے 2003 سے 2005 کے درمیان دس فرسٹ کلاس میچ اور لسٹ اے کے گیارہ میچ کھیلے۔   دیے گئے سیزن پہلے اور آخری سیزن ہیں۔ ضروری نہیں ہے کہ کھلاڑی سارے درمیانی سیزن میں کھیلا ہو۔

## قابل ذکر کھلاڑی

* عامر اقبال ، 2003 / 04-2004 / 05
* آغا صابر ، 2004/05
* انیس شیخ ، 2003/04
* آصف ذاکر ، 2003 / 04-2004 / 05
* عصمت اللہ مہمند ، 2003/04
* عاطف مقبول ، 2004 / 05-2006 / 07
* اعظم حسین ، 2003 / 04-2004 / 05
* فیصل خان ، 2004/05
* فیاض شاہ ، 2003 / 04-2005 / 06
* افتخار علی ، 2003/04
* اقبال امام ، 2004 / 05-2005 / 06
* ملک آفتاب ، 2003 / 04-2006 / 07
* محمد بلال ، 2003/04
* محمد فرخ ، 2004/05
* مہتاشم علی ، 2003 / 04-2004 / 05
* مبشر احمد ، 2003 / 04-2006 / 07
* مظفر حسین ، 2003/04
* ناصر خان ، 2003 / 04-2005 / 06
* راجیش رمیش ، 2004/05
* ریاض شیخ ، 2004/05
* رضوان اکبر ، 2004/05
* رضوان قریشی ، 2003 / 04-2005 / 06
* رضوان سعید ، 2003 / 04-2006 / 07
* ثاقب ضیاء ، 2003/04
* شکیل الرحمٰن ، 2004/05
* شرجیل اشرف ، 2003/04
* عمیر حسن ، 2003/04
* واجد علی ، 2003 / 04-2006 / 07
* وسیم نعیم ، 2003 / 04-2006 / 07

## حوالہ جات

زمرہ:پاکستان کے کرکٹ کھلاڑیوں کی فہرستیں
فہرست
زمرہ:ویکی ڈیٹا سے مطابقت رکھنے والی مختصر تفصیل
ڈنو ماکو

**ڈنو ماکو**  پاکستان کا ایک آباد مقام ہے۔

## مزید دیکھیے
* پاکستان
* پاکستان کے شہروں کی فہرست

## حوالہ جات

زمرہ:گھوٹکی ضلع کے آباد مقامات
زمرہ:ویکی ڈیٹا سے مطابقت رکھنے والی مختصر تفصیل
حبیب بینک لمیٹڈ کے کرکٹ کھلاڑیوں کی فہرست

یہ فہرست ان کرکٹ کھلاڑیوں کی فہرست ہے جو حبیب بینک لمیٹڈ کرکٹ ٹیم کے لیے میچ کھیل چکے ہیں۔ 

## کھلاڑی

* عامر سہیل
* عباس آفریدی
* عبد القادر
* عبدالرحمن
* آفتاب عالم
* احمد شہزاد
* احسن جمیل
* احسن رضا
* اکرم رضا
* علی شفیق
* عماد بٹ
* انور میانداد
* اسد شفیق
* عاصم کمال
* اظہر محمود
* بلال شفاعت
* دانش کنیریا
* احسان عادل 2012
* فہیم اشرف
* حیدر رمیز
* حسن رضا
* حسن رضا
* امام الحق
* عمران فرحت
* اسرار الحق
* جمال انور
* جاوید میانداد
* کبیر خان
* کامران حسین
* خرم شہزاد
* رفعت اللہ مہمند
* رمیز عزیز
* محسن خان
* نعیم خان
* نعمان شبیر
* سعد خان
* شاہد آفریدی
* سلیم الٰہی
* سلیم ملک
* سلمان آفریدی
* سجاد علی
* شوکت مرزا
* طاہر رشید
* توفیق عمر
* عمر گل
* وحید مرزا
* یامین احمد زئی
* یونس خان
* زوہیب خان

## حوالہ جات

زمرہ:پاکستان کے کرکٹ کھلاڑیوں کی فہرستیں
زمرہ:پاکستانی کھیلوں کی شخصیات کی فہرستیں
زمرہ:حبیب بینک لمیٹڈ کے کرکٹ کھلاڑی
زمرہ:فہرست ہائے کرکٹ
زمرہ:کرکٹ متعلقہ فہرستیں
زمرہ:ویکی ڈیٹا سے مختلف مختصر وضاحت
زمرہ:پاکستانی کرکٹ کھلاڑیوں کی فہرست بلحاظ علاقائی ٹیم
ہاؤس بلڈنگ فنانس کارپوریشن کرکٹ ٹیم

**ہاؤس بلڈنگ فنانس کارپوریشن** ایک پاکستانی فرسٹ کلاس کرکٹ ٹیم تھی جس کی سرپرستی ہاؤس بلڈنگ فنانس کارپوریشن (اب ہاؤس بلڈنگ فنانس کمپنی) کرتی تھی۔  اس ٹیم نے 1976-77 سے 1993-94 کے درمیان قائد اعظم ٹرافی اور پریزیڈنٹ ٹرافی گریڈ-1 میں حصہ لیا تھا ۔

اس ٹیم نے 105 فرسٹ کلاس میچ کھیلے جس میں سے22 میچ جیتے، 37 ہارے اور 46 ڈرا ہوئے۔ ان کا سب سے کامیاب سیزن 1984-85 کا تھا ، جب انھوں نے قائد اعظم ٹرافی میں اپنے گروپ میں ٹاپ کیا تھا لیکن سیمی فائنل میں ہار گئے تھے۔

ٹیم کا سب سے بڑا مجموعہ 1976-77 میں ملتان کے خلاف 7 وکٹوں پر 724 تھی اور یہ اننگز انھوں نے ڈکلیئر کی۔ اسی اننگز میں ان کا سب سے بڑا 276 رنز کا انفرادی سکور الطاف شاہ نے کیا تھا۔  بہترین بالنگ کے اعداد و شمار سعید انجم نے 1980-81 میں لاہور سٹی خلاف 38 رن پر 9 وکٹ تھے۔ 

## مزید دیکھیے
* ہاؤس بلڈنگ فنانس کارپوریشن کے کرکٹ کھلاڑیوں کی فہرست

## حوالہ جات

## بیرونی روابط
* ہاؤس بلڈنگ فنانس کارپوریشن کے زیر اہتمام فرسٹ کلاس میچ
* ہاؤس بلڈنگ فنانس کارپوریشن کے لیے فرسٹ کلاس ریکارڈ

زمرہ:پاکستان کے سابقہ فرسٹ کلاس کرکٹ کلب
زمرہ:پاکستان کی فرسٹ کلاس کرکٹ ٹیمیں
زمرہ:پاکستانی کھیلوں کے نامکمل مضامین
زمرہ:ویکی ڈیٹا سے مطابقت رکھنے والی مختصر تفصیل
ہاؤس بلڈنگ فنانس کارپوریشن کے کرکٹ کھلاڑیوں کی فہرست

یہ فہرست ان تمام کرکٹ کھلاڑیوں کی فہرست ہے جنھوں نے ہاؤس بلڈنگ فنانس کارپوریشن کرکٹ ٹیم کے لیے فرسٹ کلاس یا لسٹ اے میچ کھیلے ہیں۔  ٹیم نے 1976 اور 1993 کے درمیان 105 فرسٹ کلاس میچز اور 1981 اور 1993 کے درمیان 72 لسٹ اے میچ کھیلے۔   دیے گئے سیزن پہلے اور آخری سیزن ہیں۔ ضروری نہیں ہے کہ کھلاڑی سارے درمیانی سیزن میں کھیلے ہوں۔

## قابل ذکر کھلاڑی

* عامر خورشید ، 1987 / 88-1996 / 97
* عبد الحمید ، 1976/77
* عبد الجلیل ، 1979/80
* عابد علی ، 1976/77
* آفتاب احمد ، 1979 / 80-1980 / 81
* آغا ارشاد ، 1978 / 79-1980 / 81
* علی احمد ، 1983 / 84-1993 / 94
* علی ضیاء ، 1976/77
* الطاف شاہ ، 1976 / 77-1978 / 79
* انور جمیل ، 1976/77
* ارشاد نواز ، 1976/77
* آصف نذیر ، 1976 / 77-1980 / 81
* عطاء اللہ خان ، 1993/94
* اطہر خان ، 1979 / 80-1980 / 81
* بابر بشارت ، 1976/77
* احتشام الدین ، 1977/78
* فیصل قریشی ، 1989 / 90-1996 / 97
* افتخار احمد ، 1979 / 80-1980 / 81
* اعجاز احمد ، 1983 / 84-1986 / 87
* اعجاز الٰہی ، 1993/94
* اعجاز سعید ، 1980 / 81-1983 / 84
* ارشاد احمد ، 1977 / 78-1984 / 85
* اظہار احمد ، 1976 / 77-1987 / 88
* جہانگیر خان سین ، 1993/94
* جاوید صادق ، 1976 / 77-1984 / 85
* کبیر خان ، 1991 / 92-1993 / 94
* کاظم مہدی ، 1979 / 80-1995 / 96
* مقصود حسین ، 1980/81
* محمد اسلام ، 1980/81
* محمد جمیل ، 1976/77
* محمد جاوید جون ، 1983 / 84-1985 / 86
* محمد ریاض ، 1988/89
* مہندر کمار ، 1985 / 86-1994 / 95
* محسن اختر ، 1978/79
* مہتشم رشید ، 1993/94
* مونس قادری ، 1989 / 90-1993 / 94
* منیر الحق ، 1983 / 84-1997 / 98
* مزمل اظہار ، 1990/91
* نور القمر ، 1979 / 80-1986 / 87
* نصرت محبوب ، 1992 / 93-1995 / 96
* پرویز اختر ، 1976 / 77-1995 / 96
* پرویز الحسن ، 1990 / 91-1993 / 94
* قمر زیدی ، 1976 / 77-1979 / 80
* رئیس احمد ، 1978 / 79-1986 / 87
* رفعت عالم ، 1979 / 80-1994 / 95
* راشد احمد ، 1990/91
* راشد عثمان ، 1977/78
* رحمت اللہ ، 1980/81
* سعادت علی ، 1983 / 84-1989 / 90
* سعید انجم ، 1978 / 79-1980 / 81
* صغیر عباس ، 1983 / 84-1988 / 89
* سلیم تاج ، 1984 / 85-1994 / 95
* سلیم الدین ، 1976 / 77-1980 / 81
* سرفراز عظیم ، 1989 / 90-1990 / 91
* سرفراز حسن ، 1976 / 77-1983 / 84
* شفیق احمد ، 1976 / 77-1980 / 81
* شاہد خان ، 1993/94
* شاہد سعید ، 1986 / 87-1995 / 96
* شہزاد الیاس ، 1987 / 88-1993 / 94
* شوکت مرزا ، 1985 / 86-1986 / 87
* سبطین حیدر ، 1986/87
* سہیل خان ، 1986 / 87-1995 / 96
* سہیل تقی ، 1992/93
* طاہر رشید ، 1983 / 84-1986 / 87
* طارق عالم ، 1978 / 79-1997 / 98
* طارق بشیر ، 1976/77
* طارق خان ، 1993/94
* طارق نذر ، 1986/87
* طارق وہاب ، 1983 / 84-1984 / 85
* توفیق ترمذی ، 1977 / 78-1980 / 81
* وسیم علی ، 1989 / 90-1993 / 94
* وسیم عارف ، 1984 / 85-1988 / 89
* وسیم یوسفی ، 1991 / 92-1993 / 94
* ظہور الٰہی ، 1988/89
* ذو الفقار بٹ ، 1988 / 89-1992 / 93
* ذوالقرنین ، 1989 / 90-1990 / 91

## حوالہ جات

فہرست
زمرہ:پاکستان کے کرکٹ کھلاڑیوں کی فہرستیں
زمرہ:ویکی ڈیٹا سے مطابقت رکھنے والی مختصر تفصیل
زمرہ:پاکستانی کرکٹ کھلاڑیوں کی فہرست بلحاظ علاقائی ٹیم
انڈسٹریل ڈیویلپمنٹ بینک کے کرکٹ کھلاڑیوں کی فہرست

یہ فہرست ان تمام کرکٹ کھلاڑیوں کی فہرست ہے جو انڈسٹریل ڈیویلپمنٹ بینک کرکٹ ٹیم کے لیے فرسٹ کلاس یا لسٹ اے میچ کھیل چکے ہیں ۔  ٹیم نے 1980 اور 1981 کے درمیان بیس فرسٹ کلاس اور 1981 میں 4 لسٹ اے میچ کھیلے۔   دیے گئے سیزن کا پہلے اور آخری سیزن ہیں؛ ضروری نہیں ہے کہ کھلاڑی سارے درمیانی سیزن میں کھیلے ہوں۔

## قابل ذکر کھلاڑی

* عدنان بٹ ، 1979/80
* انور میانداد ، 1979 / 80-1981 / 82
* اشفاق ملک ، 1980 / 81-1981 / 82
* غفار خان ، 1979 / 80-1980 / 81
* اقبال چھپا ، 1979 / 80-1981 / 82
* جلال الدین ، 1979 / 80-1981 / 82
* محمد افضل ، 1981/82
* مہندر کمار ، 1980 / 81-1981 / 82
* منیر الحق ، 1981/82
* قیصر حسین ، 1980 / 81-1981 / 82
* صغیر عباس ، 1979 / 80-1981 / 82
* ساجد خان ، 1980/81
* سلیم انور ، 1980/81
* سلیم یوسف ، 1979 / 80-1981 / 82
* شاہد محبوب ، 1979 / 80-1981 / 82
* شاہد رانا ، 1980/81
* شوکت مرزا ، 1979 / 80-1980 / 81
* طاہر رشید ، 1979 / 80-1980 / 81
* تنویر علی ، 1980 / 81-1981 / 82
* وکیل تتاری ، 1979/80
* ضیاء الرحمٰن ، 1980/81

## حوالہ جات

زمرہ:پاکستان کے کرکٹ کھلاڑیوں کی فہرستیں
زمرہ:انڈسٹریل ڈویلپمنٹ بینک آف پاکستان کے کرکٹ کھلاڑی
زمرہ:ویکی ڈیٹا سے مختلف مختصر وضاحت
زمرہ:پاکستانی کرکٹ کھلاڑیوں کی فہرست بلحاظ علاقائی ٹیم
انڈسٹریل ڈویلپمنٹ بینک آف پاکستان کرکٹ ٹیم

**انڈسٹریل ڈویلپمنٹ بینک آف پاکستان** ایک پاکستانی فرسٹ کلاس کرکٹ ٹیم تھی جوانڈسٹریل ڈویلپمنٹ بینک آف پاکستان کی سرپرستی میں کرکٹ کھیلتی تھی۔ ٹیم نے 1979–80 سے 1981–82 کے درمیان قائد اعظم ٹرافی میں میچ کھیلے تھے۔

## کھیل کا ریکارڈ
اس ٹیم نے 20 فرسٹ کلاس میچ کھیلے، پانچ جیتے ، گیارہ ہارے اور چار ڈرا رہے۔ انھوں نے پیٹرن ٹرافی جیت کر 1979–80 میں قائد اعظم ٹرافی کے لیے کوالیفائی کیا، اس سیزن میں اس ٹرافی کو فرسٹ کلاس کرکٹ کا درجہ حاصل نہیں تھا۔

## معروف کھلاڑی
سلیم یوسف نے 1981–82 میں یونائیٹڈ بینک لمیٹڈکے خلاف ٹیم کا سب سے زیادہ اسکور 115 رن بنایا۔  وہ 19 میچوں میں 39.75 کی اوسط سے 1471 رنز بنا کر ٹیم کے مجموعی طور پر سب سے زیادہ اسکورر بھی رہے۔ 

جلال الدین (جس نے 1981-82 میں ٹیم کی کپتانی کی تھی) کے پاس اننگز میں بہترین بولنگ کا ریکارڈ تھا جو 1981–82 میں پاکستان ریلوے کے خلاف 43 رن پر 7 وکٹ تھا۔  انھوں نے سب سے زیادہ 70 وکٹیں25،45 کی اوسط سے حاصل کیں۔  میچ میں بہترین بولنگ کا ریکارڈ تنویر علی کے پاس ہے ، جنھوں نے 1980-81 میں اپنے دوسرے ہی فرسٹ کلاس میچ میں میں پاکستان انٹرنیشنل ایئرلائنز کے خلاف 145 سکور دے کر 13 وکٹیں (76 سکور دے کر7 وکٹ اور 69 سکور دے کر 6وکٹیں) حاصل کی تھیں۔ 

## حوالہ جات

## بیرونی روابط
* انڈسٹریل ڈویلپمنٹ بینک آف پاکستان کے زیر اہتمام فرسٹ کلاس میچ

زمرہ:پاکستان کے سابقہ فرسٹ کلاس کرکٹ کلب
زمرہ:پاکستان کی فرسٹ کلاس کرکٹ ٹیمیں
زمرہ:ویکی ڈیٹا سے مطابقت رکھنے والی مختصر تفصیل
کراچی پورٹ ٹرسٹ کرکٹ ٹیم

**کراچی پورٹ ٹرسٹ** ایک فرسٹ کلاس کرکٹ ٹیم تھی، جو کراچی پورٹ ٹرسٹ کی سرپرستی میں کھیلتی تھی، اس ٹیم نے 2003-04 اور 2004-05 کے سیزن میں پریزیڈنٹ ٹرافی میں حصہ لیا تھا۔

## فرسٹ کلاس کھیلنے کا ریکارڈ
2003-04 میں کراچی پورٹ ٹرسٹ نے پانچ میچ کھیل ، ایک میں کامیابی ملی ، تین ہارے اور ایک ڈرا رہا۔ 2004-05 میں انھوں نے پھر پانچ میچ کھیلے ، تین ہارے اور دو ڈرا ہوئے۔

## معروف کھلاڑی
شاداب کبیر نے 42.00 کی اوسط سے سب سے زیادہ 588 رنز بنائے۔ اور سوئی ناردرن گیس پائپ لائنز لمیٹڈ کے خلاف سب سے زیادہ 176 سکور بنایا۔ یہ کراچی میں پورٹ ٹرسٹ کی واحد فتح تھی۔ اسی میچ میں شاہد اقبال نے 19 رن دے کر 7 وکٹیں حاصل کیں،جو ٹیم کی بہترین بولنگ کا ریکارڈ تھا۔

## لسٹ اے کرکٹ
کراچی پورٹ ٹرسٹ نے 2003-2004 اور 2004–05 میں دس لسٹ اے میچ کھیلے اور تمام میچوں میں شکست کا سامن کرنا پڑا۔ 

## مزید دیکھیے

* کراچی پورٹ ٹرسٹ کے کرکٹ کھلاڑیوں کی فہرست

## حوالہ جات

## بیرونی روابط

* کرکٹ آرکائیو پر کراچی پورٹ ٹرسٹ کے فرسٹ کلاس میچوں کی فہرست

زمرہ:کراچی میں کرکٹ
زمرہ:پاکستان کے سابقہ فرسٹ کلاس کرکٹ کلب
زمرہ:پاکستان کی فرسٹ کلاس کرکٹ ٹیمیں
زمرہ:ویکی ڈیٹا سے مطابقت رکھنے والی مختصر تفصیل
کراچی پورٹ ٹرسٹ کے کرکٹ کھلاڑیوں کی فہرست

یہ فہرست ان تمام کرکٹ کھلاڑیوں کی فہرست ہے جو کراچی پورٹ ٹرسٹ کرکٹ ٹیم کی طرف سے فرسٹ کلاس یا لسٹ اے کرکٹ کھیل چکے ہیں۔  ٹیم نے 2003 سے 2005 کے درمیان دس فرسٹ کلاس میچ اور دس ہی لسٹ اے میچ کھیلے۔   دیے گئے سیزن پہلے اور آخری سیزن ہیں۔ ضروری نہیں ہے کہ کھلاڑی سارے درمیانی سیزن میں کھیلے ہوں۔

## قابل ذکر کھلاڑی

* اریز کمال ، 2002 / 03-2005 / 06
* عدیل ملک ، 2003 / 04-2004 / 05
* احمر سعید ، 2004/05
* علی ظفر ، 2003/04
* عاطف علی ، 2002 / 03-2004 / 05
* فہد اقبال ، 2004/05
* فہد خان ، 2002 / 03-2004 / 05
* فہد اللہ خان ، 2002 / 03-2004 / 05
* فیصل مرزا ، 2002 / 03-2003 / 04
* فرحان اقبال ، 2003/04
* حارث ایاز ، 2003/04
* ابراہیم قریشی ، 2004/05
* اقبال شیخ ، 2002 / 03-2004 / 05
* جاوید قدیر ، 2004/05
* معظم حسنین ، 2002 / 03-2004 / 05
* منصور احمد ، 2004/05
* محمد فرخ ، 2003/04
* محمد حسنین ، 2003 / 04-2004 / 05
* ندیم جاوید ، 2004/05
* راشد حنیف ، 2003 / 04-2004 / 05
* رضا علی ڈار ، 2003 / 04-2004 / 05
* سعد وسیم ، 2004/05
* شاداب کبیر ، 2003 / 04-2004 / 05
* شاہد اقبال ، 2003/04
* شاہد خان ، 2004/05
* وہاب ریاض ، 2003/04
* وجیہہ الدین ، 2003/04

## حوالہ جات

زمرہ:پاکستان کے کرکٹ کھلاڑیوں کی فہرستیں
زمرہ:کراچی پورٹ ٹرسٹ کے کرکٹ کھلاڑی
زمرہ:ویکی ڈیٹا سے مطابقت رکھنے والی مختصر تفصیل
سیج پبلی شنگ

**سیج پبلی شنگ** ، جسے سابقًا **سیج پبلی کیشنز** کہا جاتا تھا، ایک آزادانہ اشاعتی کمپنی ہے جس کی تاسیس نیو یارک میں سارہ میلر میک کیون نے 1965ء میں رکھی تھی اور جو اب نیو بری پارک، کیلی فورنیا میں قائم ہے۔ ادارہ ہر سال 1,000 سے زائد جرائد اور 800 سے زائد کتابیں، حوالہ جاتی کتابیں، برقی مصنوعات چھاپتا ہے جو کاروبار، انسانی علوم، سماجی علوم، سائنس، ٹکنالوجی اور طب پر محیط ہیں۔ سیج کوروین پریس کی انطباعات (1990ء سے) ، سی کیو پریس (2008ء سے)، لرننگ میٹرس (2011ء سے)  اور آڈم میتھو ڈیجیٹل (2012ء سے)  کی ملکیت بھی ہے اور وہ انھیں بھی چھاپتا ہے۔ ادارے کے 1,500 ملازمین ہیں جو اس کے لاس اینجلس، لندن، نئی دہلی، سنگاپور، واشنگٹن ڈی سی اور ملبورن کے صدر دفتروں میں بر سر خدمت ہیں۔

## سیج کا اشاعتی ادارہ اور بھارت
سیج پبلی کیشنز انڈیا کی بنیاد 1981ء میں رکھی گئی۔ یہ سیج پبلی شنگ کی ایک شاخ ہے۔ چونکہ بھارت جیسے کثیر اللسان ملک میں صرف انگریزی مطبوعات کا مطالعہ یا فروغ ہی کافی نہیں، اس لیے سیج نے بھارت کی مقامی زبانوں میں بھی اپنی مطبوعات شائع کی ہیں۔ اس معاملے میں اس نے سب سے پہلے ہندی اور مراٹھی کا انتخاب کیا اور ان دو زبانوں میں 149 سے زائد کتابوں کو شائع کیا گیا۔ اکتوبر 2019ء تک سیج پبلی کیشنز انڈیا کی جانب سے بھارتی منصفوں کی نوشتہ 193 سے زائد درسی کتابیں شائع ہو چکی ہیں۔

### بھارت کے کچھ مشہور مصنفین اور سیج کی جانب سے مطبوعہ ان کی کتب
• زویا حسن، ایس این جھا اور رشید الدین خان نے 1989ء میں کچھ مضامین کو ادارت کے بعد یک جا کر کے جمع کیا اور *مملکت، سیاسی عمل اور شناخت: جدید بھارت کے آئینہ دار (The State, Political Process, and Identity: Reflections on Modern India)* کے عنوان سے شائع کیا۔ یہ کتاب بھارت کو بطور ایک ملک قائم رکھنے میں متصادم قومی، طبقاتی اور ذات پات پر مبنی شناختوں، ان کے مابین تصادم اور اتحاد و اشتراک کے ممکنہ طریقوں پر مبنی ہے۔
• بھارت کے سیاسی تجزیہ نگار شانتنو گپتا نے ایک انگریزی کتاب لکھی تھی جس کا عنوان تھا *ایک سادھو جو وزیر اعلٰی بن گیا (The Monk Who Became Chief Minister)*۔ یہ کتاب بھارت کے اتر پردیش کے وزیر اعلٰی یوگی آدتیہ ناتھ کی سوانح ہے۔ اسے ایمیزون نے "2017ء کی سب سے یادگار غیر فکشن کتاب" قرار دیا تھا۔
• کارپوریٹ تربیت کار سیجل وورا نے 2019ء میں کمپنی کی رودادوں کی دو بدو پیش کشی کو دلچسپ بنانے کی تکنیکوں پر ایک کتاب لکھی تھی جس عنوان *مواد کی قصہ گوئی کی طاقت (The Power of Data Storytelling)* ہے۔ اس کتاب کی خصوصیت خشک موضوعات کو ہمہ تن مشغول اور دھیان بٹورنے کے قابل بنانا ہے۔ 
• بِدیُوت چکرابرتی اور راجندرا کمار پانڈے نے مشترکہ طور پر *آدُھونِیک بھارتیہ راج نِیتِیک چِنتن: وِچار اور سندربھ* کے عنوان سے ایک کتاب بہ زبان سیج پبلشنگ سے شائع کی تھی۔ عنوان کا سادہ اردو میں ترجمہ *جدید بھارتی سیاسی تفکر: افکار اور محرکات* ہے۔ یہ کتاب سماجی علوم کے طلبہ کے لیے بہ طور خاص لکھی گئی ہے۔ اس کا مقصد بھارت عظیم ترین سیاسی مفکرین کے خیالات کے تشکیل کا جائزہ لینا ہے۔ یہ بہ طور خاص استعماری طاقتوں کے خلاف بھارت کے اہل فکر کی عمیق فکر انگیزیوں کا اختصار اور موجودہ سیاسی پش منظر میں ان کی افادیت کا جائزہ لیتی ہے۔

## مزید دیکھیے
* پینگوئن (ادارہ)

## حوالہ جات

زمرہ:1965ء میں قائم ہونے والے اشاعتی ادارے
زمرہ:بھارت کی کتابیں شائع کرنے والی کمپنیاں
زمرہ:1965ء میں قائم ہونے والی امریکی کمپنیاں
زمرہ:چھوٹے پیغام خانوں کا استعمال کرنے والے مضامین
زمرہ:ویکی ڈیٹا سے مختلف مختصر وضاحت
زمرہ:تھاوزنڈ اوکس، کیلیفورنیا
زمرہ:کیلیفورنیا کی معیشت
زمرہ:تعلیمی ادب
کوٹا شیوارام کارناتھ

**کوٹا شیوارام کارناتھ**  (10 اکتوبر 1902ء-9 دسمبر 1997ء) ایک بھارتی جامع العلوم تھے۔ وہ کنڑ زبان کے ناول نگار، ڈراما نویس اور محافظ ماحولیات بھی تھے۔ رامچندر گوہا کہتے ہیں “وہ عہد جدید کے رابندرناتھ ہیں اور آزادی کے بعد کے بہترین ناول نگاروں اور سماجی کارکنوں میں سے ایک ہیں۔“ وہ کنڑ زبان کے تیسرے لکھاری تھے جنھیں گیان پیٹھ انعام سے نوازا گیا ہے۔

## ابتدائی زندگی
شیوارام کارناتھ کی ولادت 10 اکتوبر 1902ء کو بھارت کی ریاست کرناٹک کے اڈوپی ضلع کے اڈوپی شہر کے ایک کنڑ زبان بولنے والے خاندان میں ہوئی۔ والد کا نام شیشا کارناتھ اور والدہ کا نام لکشھمما تھا۔ شیوارام والدین کی 5ویں اولاد تھے۔ ان کی ابتدائی تعلیم کنڈاپور اور منگلور میں ہوئی۔ وہ گاندھیت سے بہت زیادہ متاثر تھے اور انھوں نے گاندھی کی تحریک آزادی ہند میں حصہ لیا۔ وہ ان کے کالج کا زمانہ تھا۔ تحریک عدم تعاون کی وجہ سے وہ کالج کی تعلیم مکمل نہ کرسکے اور 1922ء میں تعلیم ترک کردی۔ وہ کھادی پہننے لگے اور سودیشی تحریک کا حصہ بن گئے۔ وہ اس میں پانچ برس تک ملوث رہے۔ اسی زمانہ میں انھوں نے لکھنا شروع کر دی اور کئی ناول اور ڈرامے لکھے۔ ۔

## کیرئر
کارناتھ نے 1924ء میں لکھنا شروع کیا اور بہت جلد اپنی کتاب *راشٹرگیت سودھاکر* شائع کردی۔ یہ شاعری کا مجموعہ تھا۔ ان کا پہلا ناول *وچتر کوٹ* تھا۔ اس کے بعد انھوں نے *نربھاگیہ جنم* اور *سولیا سامسرا* جیسی کتابیں لکھیں جو غربت اور سماج میں پھیلی غربت کی برائیوں پر مبنی تھی۔ 1928ء میں ان کا شاہکار *دیودوتارو* شائع ہوا جو عصری بھارت کا ایک تنقیدی جائزہ تھا۔

## وفات
انھیں 2 دسمبر 1997ء کو کستوربا میڈیکل کالج، منی پال میں داخل کیا گیا۔ انھیں نزلہ کی شکایت تھی۔ ایک دن بعد انھیں حرکت قلب میں ہریشانی ہوئی اور کومہ میں چلے گئے۔ 8 دسمبر کو ان کے گردے جواب دینے لگے۔ بھارتی معیاری وقت کے مطابق 11:35 صبح 95 سال کی عمر میں ان کا انتقال ہو گیا حکومت کرناٹک نے دو دن کے ماتم کا اعلان کیا۔

## حوالہ جات

زمرہ:1902ء کی پیدائشیں
زمرہ:1997ء کی وفیات
زمرہ:ادب اور تعلیم کے شعبے میں پدم بھوشن وصول کنندگان
زمرہ:بیسویں صدی کے بھارتی شعرا
زمرہ:بیسویں صدی کے بھارتی مرد مصنفین
زمرہ:بیسویں صدی کے ہندوستانی ناول نگار
زمرہ:بھارتی ماہرین ماحولیات
زمرہ:بھارتی مرد ناول نگار
زمرہ:بھارتی ملحدین
زمرہ:ساہتیہ اکیڈمی اعزاز یافتگان برائے کنڑ ادب
زمرہ:ضلع اڈوپی کی شخصیات
زمرہ:کرناٹک کے شعرا
زمرہ:کرناٹک کے ناول نگار
زمرہ:کنڑ شعرا
زمرہ:کنڑ مصنفین
زمرہ:گیان پیٹھ انعام وصول کنندگان
زمرہ:کامنز زمرہ جس کا ربط ویکی ڈیٹا پر ہے
زمرہ:بھارتی مرد ڈراما نگار اور ڈراما نویس
زمرہ:ویکی ڈیٹا سے مختلف مختصر وضاحت
زمرہ:ساہتیہ اکادمی
792ھ

## واقعات
## وفیات
* سعد الدین تفتازانی
*کمال خجندی
*ابن ابی العز

زمرہ:792ھ
زمرہ:اسلامی تقویم
زمرہ:آٹھویں صدی ہجری
انڈین انسٹی ٹیوٹ آف ٹیکنالوجی

**انڈین انسٹی ٹیوٹ آف ٹیکنالوجی**  یا جنھیں جمع ہونے کی وجہ سے **انڈین انسٹی ٹیوٹس آف ٹیکنالوجی**  بھی کہا جاتا ہے اور ان کے انگریزی الفاظ کے حروف کی وجہ سے مخفف انداز میں آئی آئی ٹی اور آئی آئی ٹیز بھی کہا جاتا ہے، بھارت کے خود مختار عوامی ادارہ جات کا نام ہے جہاں اعلٰی تعلیم کا نظم موجود ہے۔ یہ ادارہ جات انسٹی ٹیوٹس آف ٹیکنالوجی ایکٹ، 1961ء کے تابع ہیں جس نے یہ اعلان کیا ہے کہ قومی اہمیت کے حامل ادارہ جات کا درجہ عطا کیا ہے اور ان کے اختیارات، فرائض اور نگراں کاری کے دائرہ کار کی بنا رکھی۔ انسٹی ٹیوٹس آف ٹیکنالوجی ایکٹ، 1961ء ان 23 ادارہ جات کی فہرست فراہم کرتا ہے جو اس قانون کے تابع ہیں۔ ہر آئی آئی ٹی خود مختار ہے اور دوسرے سے مشترکہ کونسل (آئی آئی ٹی کونسل) سے جڑا ہوا ہے، جو ان کے نظم و نسق کا نگراں کار ہے۔ وزیر برائے ترقی انسانی وسائل بر سر عہدہ ہوتے ہوئے آئی آئی کونسل کے صدر نشین ہوتے ہیں۔ مختلف گریجویشن پروگراموں میں 11,279 نشستیں ہیں۔

## آئی آئی ٹی کی اہمیت
آئی آئی ٹی کی خصوصیات میں اہلیتی امتحان کے ذریعے داخلہ ، مناسب فیس اور طلبہ کے لیے تحفظات شامل ہیں۔ سال 1980ء اور 1970ء کی دہائی میں اس ادارے کے طلبہ بڑی تعداد میں غیر ملکوں میں جانے لگے۔جس کی وجہ سے برین ڈرین (یعنی اعلیٰ تعلیم یافتہ طلبہ کا مستقل طور پر دوسرے ممالک کو ہجرت کر جانا) کا مسئلہ پیدا ہو گیا۔ لیکن 1990ء کے دہائی میں اس صورت حال میں تبدیلی پیدا ہوئی۔1994ء میں گوہاٹی (آسام) اور 2001ء میں روڑکی میں آئی آئی ٹی شروع کیے گئے۔

حکومت ہند کا بہت بڑا بجٹ آئی آئی ٹی کی کالجیز پر لگتا ہے۔ طلبہ کو تجربات کرنے کے لیے قیمتی آلات، اہم مشینری فراہم کرتی ہے۔طلبہ میں سے کچھ پروفیشنل انجینئر ہوتے ہیں۔جو طلبہ کو پروجیکٹ بنانے میں ان کی مدد کرتے ہیں۔پرائیوٹ کمپنی کا ریسرچ اور ڈیولپمنٹ بھی آئی آئی ٹی کی نگرانی میں ہوتا ہے۔یہ ملک کی تعلیم کا سب سے مضبوط ستون ہے۔بہت سے لوگ آئی آئی ٹی کو بھارت جیسے عظیم ملک کا دماغ بھی کہتے ہیں۔

## حوالہ جات


زمرہ:نہرو انتظامیہ
زمرہ:Articles using infobox university
زمرہ:ویکی ڈیٹا سے مختلف مختصر وضاحت
زمرہ:جامعات انجمن دولت مشترکہ
زمرہ:بھارت میں تعلیم
زمرہ:1950ء میں قائم ہونے والے تعلیمی ادارے
گوپی ناتھ کوی راج

**گوپی ناتھ کوی راج**  (7 ستمبر 1887ء-12 جون 1976ء) سنسکرت کے اسکالر اور فلسفی تھے۔ ان کا تقرر پہلی دفعہ 1914ء میں بطور لائبریرین ہوا تھا۔ وہ 1923ء تا 1937ء گورنمنٹ سنسکرت کالج، واراناسی میں پرنسپل رہے۔ وہ سرسوتی بھاونا گرنتھمالا کے ایڈیٹر بھی تھے۔

1964ء میں ساہتیہ اکیڈمی نے انھیں *تانترک وانگ مایا مین شکت درشنی* کے لیے ساہتیہ اکیڈمی اعزاز سے نوازا۔ اسی سال انھیں حکومت ہند کی جانب سے بھارت کا دوسرا بڑی شہری اعزاز پدم وبھوشن دیا گیا۔ 1917ء میں انھیں ساہتیہ اکیڈمی فیلوشپ دیا گیا۔

## ابتدائی زندگی اور تعلیم
کوی راج کے والد کا نام ویکنتھ ناتھ بنگالی زبان کے فلسفی تھے۔ ان کی ولادت بنگلہ دیش کی راجدھانی ڈھاکہ کے گاؤں دھمرائی میں ہوئی۔ گاں میں ہی ابتدائی تعلیم حاصل کرنے کے بعد انھوں نے کے ایل جنلی ہائی اسکول، ڈھاکہ میں ساتویں درجہ میں داخلہ لیا اور دسویں تک وہیں تعلیم مکمل کی۔ ان کا پیدائشی نام بگچی تھا مگر انھوں نے اپنے لیے کوی راج منتخب کیا جو انھیں خوب بھاتا تھا۔

1906ء میں وہ جے پور چلے گئے اور چار برس بعد انھوں نے مہاراجا کالج، جےپور سے بی اے کی ڈگری حاصل کی۔ جامعہ الٰہ آباد سے انھوں نے ایم اے کی ڈگری لی۔ 1910ء میں وہ بنارس چلے گئے اور اعلیٰ حاصل تعلیم پر توجہ دینی شروع کی۔

1924ء میں وہ گورنمنٹ سنسکرت کالج کے پرنسپل بن گئے اور بعد میں وہ وارانسی کے سمپرن آنند سنسکرت یونیورسٹی کے پرنسپل رہے۔ وہ سرسوتی بھاونا کے چیف ایڈیٹر تھے۔ وہ روحانی متون پر تحقیق کرنے میں دلچسپی رکھتے تھے۔ 1937ء میں انھوں نے اپنے عہدہ سے استعفی دے دیا کیونکہ ان کے گرو سوامی وشودھ آنند کی وفات ہو گئی تھی۔ بعد کے دنوں میں انھوں نے تنتر میں ریسرچ بھی کیا اور سادھنا بھی کی۔ وہ کاشی کے دلدادہ تھے اور بنارس سے باہر کبھی نہیں گئے البتہ پدم وبھوشن اعزاز وصول کرنے انھیں دہلی جانا پڑا تھا۔

## حوالہ جات

زمرہ:1887ء کی پیدائشیں
زمرہ:1976ء کی وفیات
زمرہ:ادب اور تعلیم میں پدم وبھوشن وصول کنندگان
زمرہ:بنگالی شخصیات
زمرہ:بیسویں صدی کے بھارتی فلسفی
زمرہ:بھارتی مرد فلسفی
زمرہ:بھارتی مہتممین کتب خانہ
زمرہ:تنتر
زمرہ:ساہتیہ اکیڈمی اعزاز یافتگان برائے سنسکرت ادب
زمرہ:ضلع ڈھاکہ کی شخصیات
زمرہ:فاضل جامعہ الہٰ آباد
زمرہ:معاصر بھارتی فلاسفہ
زمرہ:وارانسی کے اسکالر
زمرہ:ہندو فلاسفہ
زمرہ:انڈین اکیڈمک کے ایڈمنسٹریٹر
زمرہ:ویکی ڈیٹا سے مطابقت رکھنے والی مختصر تفصیل
زمرہ:یوگی
پینوس پوئنتہ

**پینوس پوئنتہ** (ہسپانوی: Pinos Puente) ہسپانیہ کا ایک آباد مقام جو صوبہ غرناطہ میں واقع ہے۔

## تفصیلات
پینوس پوئنتہ کا رقبہ 99 مربع کلومیٹر ہے، ہے کی مجموعی آبادی 576 میٹر سطح سمندر سے بلندی پر واقع ہے۔

## مزید دیکھیے
* ہسپانیہ
* ہسپانیہ کے شہروں کی فہرست

## حوالہ جات

زمرہ:صوبہ غرناطہ کی بلدیات
زمرہ:صوبہ غرباطہ کے آباد مقامات
زمرہ:ویکی ڈیٹا سے مختلف مختصر وضاحت
شیواجی (فلم)

**شیواجی ** 2007ء میں بنی تمل زبان کی ایک ہنگامہ خیز فلم ہے جو ایس شنکر کی ہداہتکاری میں بنی تھی۔ اسے اے وی ایم پروڈکشن نے پروڈیوز کیا تھا۔ فلم کے کلیدی کردار میں رجنی کانت اور شریا سرن ہیں۔ دیگر کرداروں میں سومن، وویک، منی وننا اور رگھوورن ہیں۔ فلم کی موسیقی اے آر رحمان نے تیار کی اور آرٹ ڈیئریکٹر تھوٹا ٹحارانی تھے جبکہ کے وی آنند سنیماٹوگرافر تھے۔

اس فلم کی کہانی ایک معروف سافٹ ویئر سسٹم آرکیٹیکٹ کے ارد گرد گھومتی ہے۔ شیواجی امریکا میں اپنا کام ختم کر کے بھارت واپس آتا ہے۔ وہ سماج کو سدھارنے کا خواب دیکھتا ہے۔ ایک ایسے سماج کا تصور کرتا ہے جہاں مفت طبی سہولیات اور تعلیم مہیا ہو۔ لیکن اس کے تمام منصوبوں کے درمیان میں ادیسیہان نامی ایک تاجر مشکل بن کر کھڑا ہو جاتا ہے۔ علاقہ کی بن عنوانی کا بول بالا ہوتا ہے۔ لہذا شیواجی کے پاس ایک راستہ بچتا ہے کہ وہ انتظامیہ اور سماج کے دشموں لڑائی کرے، انھیں ختم کرے اور سماج کو تمام برائیوں سے پاک کرے۔

یہ فلم 15 جون 2007ء کو تمل زبان میں ریلیز ہوئی اور اسی تاریخ کو تیلگو زبان میں بھی ریلیز کی گئی۔ اس فلم کو ہندی زبان میں بھی ریلیز کیا گیا۔ ہندی زبان کا ترجمہ 8 جنوری 2010ء کو ریلیز کیا گیا۔ فلم کو نقادوں نے مثبت تنقیدوں سے نوازا اور فلم نے بہت زیادہ دولت کمائی۔ فلم کو قومی فلم اعزازات، 3 فلم فیئر اعزازات اوت 2 وجے اعزاز ملے۔

فلم 3ڈی میں بھی دکھائی گئی اور 12 دسمبر 2012ء کو بنام *شیواجی 3ڈی* ریلیز ہوئی۔ اصلی فلم کے مقابلے 3ڈی ورزن کچھ کم طویل تھی۔

## کرادر
فلم میں رجنی کانت نے شیواجی کا کردار ادا کیا

شریا سرن 
وویک نے نے اریوو کا کرداد نبھایا۔


سومن نے ادیسیہان کا مرداد نبھایا۔

## باکس آفس
کیرلا میں فلم کے سنیما گھروں کے حقوق  ملین روپئے میں فروخ ہوئے جبکہ آندھرا پردیش میں  ملین روپئے میں فروخت ہوئے۔ دنیا بھر میں 750 سنیما گھروں میں دکھائے جانے کا اندازہ لگایا گیا تھا۔ تمل ناڈو کے 303 اسکرین پر یہ فلم ریلیز ہوئی اور اندھرا پردیش میں 300 اسکرین پر ریلیز کی گئی۔

## حوالہ جات

## بیرونی روابط
* 
* 

زمرہ:2007ء کی فلمیں
زمرہ:2012ء کی تھری ڈی فلمیں
زمرہ:آندھرا پردیش میں عکس بند فلمیں
زمرہ:بھارتی ایکشن فلمیں
زمرہ:بھارتی سیاسی فلمیں
زمرہ:بھارتی فلمیں
زمرہ:تمل زبان کی فلمیں
زمرہ:چنائی میں ہونے والے واقعات پرفلمیں
زمرہ:چینائی میں عکس بند فلمیں
زمرہ:کمپیوٹر سے تخلیق شدہ تصاویر پر مبنی فلمیں
زمرہ:مصالحہ فلمیں
زمرہ:مہاراشٹر میں عکس بند فلمیں
زمرہ:نیو یارک سٹی میں عکس بند فلمیں
زمرہ:نیو یارک سٹی میں فلم سیٹ
زمرہ:ہسپانیہ میں عکس بند فلمیں
زمرہ:ایک آئٹم نمبر والی فلمیں
زمرہ:ایک آئٹم نمبر والی فلمیں
زمرہ:بھارتی تھری ڈی فلمیں
زمرہ:بھارت میں فلم نزاعات
زمرہ:اے آر رحمان کی مرتب کردہ موسیقی پر مشتمل فلمیں
زمرہ:2000ء کی دہائی کی مصالحہ فلمیں
زمرہ:ایس شنکر کی ہدایت کاری میں بننے والی فلمیں
زمرہ:نیو یارک شہر  میں سیٹ بھارتی فلمیں
زمرہ:اے وی ایم پروڈکشنز کی فلمیں
آقچہ

[تصغیر|279x279پکسل|[834ھ میں سلطان مراد ثانی کا جاری کردہ آقچہ]]
**آقچہ** یا **آقچہ سلطانی** (عثمانی ترک: **آقچہ**، موجودہ ترکی: **Akçe**) سلطنت عثمانیہ میں دولت کے شمار یعنی مال گزاری کے لیے بطور سکہ رائج تھا۔ یہ سلطنت عثمانیہ کی سرکاری کرنسی کہلاتی تھی جو چاندی یا نقرئی سکہ ہوتا تھا۔ مختلف ادوار میں اِس کا وزن اور حجم گھٹتا بڑھتا رہا ہے۔ 1687ء تک آقچہ ہی سرکاری کرنسی رہا اور پھر اِس کی جگہ قرش نے لے لی۔

## ابتدائی تاریخ
عثمانی ترک زبان میں آقچہ کے معنی ہیں: ’’چھوٹا سفید‘‘۔ آق بمعنی سفید اور ’’چہ‘‘ بمعنی تصغیر یعنی چھوٹے ہونے کے معنی میں آتا ہے۔ سلطنت عثمانیہ کے چاندی کے اِس سکے کا نام یورپی مصنفین نے اکثر آسپرے (Aspre) یا آسپیر (Asper) لکھا ہے جبکہ یونانی مصنفین نے اِس کا نام آسپیرون (Aspron) بمعنی ’’سفید‘‘ لکھا ہے۔ اِسی نام کا ایک سکہ بارہویں صدی عیسوی میں اصفہان کے سلطنت سلجوقی میں بھی رائج تھا۔

## حجم اور وزن
سلاطین عثمانیہ نے سابقہ سلطنتوں اور اپنے ہم عصر اِسلامی سلطنتوں کے دستور کے مطابق اپنی کرنسی کا نام درہم یا دینار نہیں رکھا بلکہ اِس کے برعکس پہلی بار جب سلطان اورخان اول نے 727ھ مطابق 1327ء میں جو سکہ ضرب کروایا، اُس کا نام آقچۂ عثمانی رکھا۔ اِس سکے کا وزن چوتھائی مثقال یا 6 قیراط تھا۔سلطان اورخان کے اِس متعین کردہ وزن میں بعد میں رو و بدل دیکھنے میں آیا اور آقچہ کا وزن ہمیشہ یکساں نہیں رہا اور وقت گزرنے پر اِس کی قیمت گرتی چلی گئی۔سلطان اورخان اول کے مقرر کردہ آقچہ میں 90 چاندی فیصد تھی اور اِس سکے کا قطر 18 ملی میٹر تھا۔ سلطان مراد ثانی کے عہدِ حکومت تک آقچہ کا حجم تو کسی قدر کم ہو گیا لیکن اِس کے کُھردرے پن کا معیار اور صحیح وزن بہت حد تک قائم رکھا جاتا رہا۔ سلطان محمد فاتح، سلطان بایزید ثانی اور سلطان سلیم اول کے عہدہائے حکومت تک اِس سکہ میں چاندی کی مقدار میں پانچ فیصد کمی کردی گئی اور اِس حساب سے سکے کا وزن بھی 6 قیراط کی بجائے صرف پونے چار قیراط باقی رہ گیا۔سلطان سلیمان اول اور سلطان سلیم ثانی کے اَدوارِ حکومت میں اِس بڑھتی ہوئی کمی پر کچھ روک تھام کرلی گئی لیکن یہ سلسلۂ انحطاط سلطان مراد ثالث اور اُس کے جانشین سلاطین کے اَدوارِ حکومت میں بالخصوص سلطان عثمان ثانی کے عہدِ حکومت تک رک رک کر جاری رہا۔ یہاں تک کہ آقچہ عثمانی کا وزن گھٹتے گھٹتے ڈیڑھ قیراط باقی رہ گیا اور آقچہ روز بہ روز موٹائی سے پتلا ہوتا چلا گیا۔ علاوہ ازیں سلطان مراد رابع، سلطان ابراہیم اول اور سلطان محمد رابع کے عہدِ حکومت میں چاندی کی مقدار پہلے 70 فیصد اور پھر 50 فیصد کم ہو کر رہ گئی۔ اگرچہ اِس کا وزن اور حجم تقریباً وہی رہا جو اِس سے قبل تھا۔ اِس کمی سے یہ نتیجہ نکلا کہ جہاں سلطان محمد فاتح کے عہدِ حکومت میں عثمانی اَشرفی میں 40 آقچے ہوتے تھے، وہیں اب سلطان مصطفی ثانی کے عہد میں اشرفی کی قیمت 300 آقچے ہو گئی۔ 1687ء میں اِس کی جگہ قرش نے لے لی اور پھر قرش کو ہی بطور سرکاری سکہ (سرکاری کرنسی) جاری رکھا گیا۔

## مزید دیکھیے
* قرش
## حوالہ جات

زمرہ:سلطنت عثمانیہ کے سکے
زمرہ:قرون وسطی کی کرنسی
زمرہ:نقرئی سکے
زمرہ:ویکی ڈیٹا سے مختلف مختصر وضاحت
زمرہ:ترکی الفاظ اور جملے
شریعت کے مصادر

**شریعت کے مصادر**  میں وہ مآخذ شامل ہیں جنھیں فقہ میں اسلامی احکام کی تشریح کرنے کے لیے استعمال کیا جاتا ہے۔ اہل سنت کے نزدیک شریعت درجہ اول کے مصادر قران اور سنت ہیں۔ قران براہ راست اللہ عز و جل کا کلام ہے جو انسان کی ہدایت کے لیے اتارا حیا ہے۔ اس میں صرف ایمان و یقین اور موت اور ما بعد الموت جنت و جہنم اور روز محشر کا ہی تذکرہ ہی نہیں بلکہ روز مرہ زندگی کے احکام، مرد و خواتین کے مسائل، خانگی معاملات اور سماجی مسائل پر بھی احکامات موجود ہیں۔ سنت پیغمبر اسلام محمد بن عبد اللہ  کے اقوال، افعال اور تقریر کا نام ہے۔ آپ کی تعلیمات کو حدیث کہا جاتا ہے اور حدیث سے جو کچھ ثابت ہوتا ہے اسے سنت کہتے ہیں۔ یہی قران و سنت اہل سنت والجماعت کے نزدین شریعت کے مصادر ہیں۔ اہل تشیع قران و حدیث کے علاوہ اماموں کے اقوال کو سے بھی شرعی احکام اخذ کرتے ہیں۔

چونکہ زندگی کے مسائل لا محدود ہیں اور روز بروز جیسے دنیا ترقی کرتی جاتی اور زندگی آگے بڑھتی جاتی نئے مسائل آتے رہتے ہیں اور قران و حدیث میں ان تمام مسائل کو ایک ایک کر کے بیان کردینا ممکن نہیں ہے لہذا اسلامی علما و فقہا نے فقہ کو وسعت دیتے ہوئے نیا حیلہ تلاش کیا گیا تاکہ مسائل کو عین قران و سنت کی روشنی میں حل کیا جائے۔ اہل سنت کے نزدیک درجہ دوم کے مصادر اجماع، قیاس، استصحاب اور استحسان ہیں۔ ان کے علاوہ کسی صحابی کا فتوی اور علاقائی ضرورت جسے عرف کہا جاتا ہے، بھی شرعی مصادر میں داخل ہیں اور مسائل کے استنباط میں مدد دیتے ہیں۔

اسلام میں چار بڑے فقہی مسالک ہوئے ہیں جن میں حنفی قیاس پر بہت زیادہ تکیہ کرتے ہیں، مالکی اور حنبلی زیادہ تر حدیث تک محدود رہتے ہیں۔ شافعی احناف سے زیادہ سنت کو ترجیح دیتے ہیں اور مالکی و جنبلی سے زیادہ قیاس پر تکیہ کرتے ہیں۔
اہل تشیع کے نزدیک اصولی فقہ کی فقہ جعفری سب سے مستند ہے اور چار مصادر سے استنباط کرتے ہیں؛ قران، سنت، اجماع اور عقل اور یہ چاروں اصول فقہ کہلاتے ہیں۔ اخباری اجتہاد پر زیادہ بھروسا کرتے ہیں۔

## حوالہ جات

زمرہ:فقہ
زمرہ:شریعت (اسلام)
زمرہ:ویکی ڈیٹا سے مطابقت رکھنے والی مختصر تفصیل
زمرہ:اصول فقہ
زمرہ:فقہا صحابہ
زمرہ:مصادر شریعت اسلامی
زمرہ:اسلام
آگہی (ترک شاعر)

**آگہی منصور** (وفات: 1577ء) سلطنت عثمانیہ میں ترک شاعر اور مؤرخ تھے۔
## سوانح
### پیدائش اور ابتدائی حالات
آگہی کی پیدائش گیانیتسا میں ہوئی جو اَب یونان کا ایک شہر ہے۔ آگہی کے ابتدائی حالات دستیاب نہیں ہو سکے، البتہ وہ جوانی تک سلطنت عثمانیہ کے مقبوضہ علاقوں میں ہی کسی شہر میں مقیم رہا۔ گیانیتسا جو اُس زمانے میں اہم مقام تھا، میں وہ مدرّس اور قاضی کی حیثیت سے مختلف مقامات میں ٹھہرتا رہا۔ آگہی کے سوانح نگاروں کے مطابق وہ گیلی پول اور استنبول میں بھی مقیم رہا۔ آگہی کی زندگی سے متعلق اہم ماخذ وہ تذکرے ہیں جو عثمانی شعرا کے تراجم پر مشتمل ہیں مثلاً تذکرہ شعرا (جس کے مصنف عاشق چِلبِی تھے)، قِنال زادہ حسن چِلبی، رِیاضی، عَہدی، بِیَانِی اور قاف زادہ فائضی اور عَالی کی تصنیف کُنہ الاخبار کے وہ مندرجات جو تراجم پر مشتمل ہیں۔ اِن ماخذین میں سے فی الحال ابھی تک کوئی بھی ترجمہ کتاب شائع نہیں ہو سکا لیکن سعد الدین نزہت اِرگُون کی کتاب توزک شاعرلری میں آگہی کے ترجمہ میں مذکورہ شخصیات کے اِقتباسات دیے گئے ہیں اور آگہی کی متعدد نظمیں بھی درج کی گئی ہیں۔

## شاعری
آگہی شاعر کی حیثیت سے خاصی وسیع شہرت کا مالک تھا۔ گو معلوم ہوتا ہے کہ اُس کا دیوان کبھی شعری مجموعہ (یعنی مکمل یا ترتیب شدہ حالت میں) کی صورت میں مرتب نہ ہو سکا۔ اُس کی شہرت خاص طور پر اُس کے ایک قصیدہ کی مرہونِ مِنَّت سمجھا جاتا ہے جو اُس نے اپنے ایک محبوب کی مدح میں لکھا ہے۔ وہ محبوب ایک نوجوان ملاح تھا جس پر آگہی فریفتہ ہو گیا تھا۔ اِس قصیدہ میں آگہی نے اُس زمانے کی عثمانی ترک زبان کا وہ خاص لہجہ استعمال کیا ہے جو اُس دور کی روزمرہ زبان کا حصہ رہا ہے اور بالخصوص یہ ترک ملاح اور بندرگاہوں کے قریب آباد باشندے بولا کرتے تھے۔ اِس قصیدہ میں جہازرانوں کی مشترکہ بولی یا خاص لہجے کی بہت سی اصطلاحات کو بطور استعارہ استعمال کیا گیا ہے۔ خاص کر وہ اصطلاحات جو اُس دور کے جنگی جہازوں سے تعلق رکھتی ہیں۔یہ قصیدہ جو ترک ملاحوں کی بولی و لہجے میں لکھا گیا ہے، اِس کا نام **عصر ترک شعرندہ گمجی دِلی آگہی قصیدہ سی و تخمیسلری، ترکیات مجموعہ سی** کے عنوان سے شرح کے ساتھ 1951ء میں شائع ہوا۔متعدد ترک شعرا نے آگہی کے اِس واحد موجود قصیدہ کی بحر میں کئی قصیدے لکھے ہیں۔ آگہی کی تاریخی تالیفات میں صرف ایک کتاب یعنی تاریخ غزات سگتوار کا ذِکر ملتا ہے جس میں سگتوار کے خلاف سلطان سلیمان اول کی فوجی لشکرکشی کا مفصل بیان ملتا ہے، لیکن بدقسمتی سے اِس کتاب کا کوئی نسخہ یا مخطوطہ دریافت نہیں ہو سکا۔

## وفات
آگہی کی وفات 1577ء میں استنبول میں ہوئی۔

## حوالہ جات

زمرہ:1577ء کی وفیات
زمرہ:سلطنت عثمانیہ کے سولہویں صدی کے مصنفین
زمرہ:سلطنت عثمانیہ کے مرد شعراء
زمرہ:سلطنت عثمانیہ کے مسلم مؤرخین
زمرہ:سلطنت عثمانیہ کے مسلمان مورخین اسلام
زمرہ:سلطنت عثمانیہ کے مورخین
زمرہ:سولہویں صدی کے مؤرخین
زمرہ:سولہویں صدی کے مؤرخین بلحاظ صدی
زاویہ وقوع

وہ زاویہ جو شعاعِ واقع ( incident ray) ، نقطۂ  وقوع (point of incidence) پر عمود (normal) کے ساتھ بنائے **زاویۂ  وقوع** (Angle of incidence) کہلاتا ہے۔
## نقطہ وقوع
وہ نقطہ جس پر روشنی کی شعاع چمکدار سطح پر پڑ رہی ہو **نقطۂ وقوع** (Point of incidence) کہلاتا ہے۔
زمرہ:ہندسی بصریات
زمرہ:زاویہ
زمرہ:ہوائی حرکیات
زمرہ:طیرانی اصطلاحات
پاکستانی خواتین ٹیسٹ کرکٹ کھلاڑیوں کی فہرست

[متبادل=Photo of Batool Fatima|بائیں|تصغیر|290x290پکسل| [بتول فاطمہ نے پاکستان کی طرف سے ٹیسٹ کرکٹ میں سب سے زیادہ وکٹیں لی ہیں۔]]

خواتین کا ٹیسٹ میچ ایک بین الاقوامی چار اننگز کا کرکٹ میچ ہوتا ہے جس میں دس سرکردہ ممالک میں سے دو کے مابین زیادہ سے زیادہ چار دن کا میچ ہوتا ہے۔  پہلا خواتین ٹیسٹ 1934ء میں انگلستان اور آسٹریلیا کے مابین کھیلا گیا تھا۔ 
2014ء تک کے اعداد و شمار کے مطابق، پاکستان خواتین کرکٹ ٹیم 1998ء میں سری لنکا کے خلاف کولٹس کرکٹ کلب  میں کھیلے گئے پہلے میچ کے بعد سے اب تک تین ٹیسٹ میچ کھیل چکی ہے، جس میں سے پاکستان خواتین کرکٹ ٹیم نے دو میچ ہارے جبکہ ایک میچ ڈرا ہوا۔ بیس خواتین پاکستان کے لیے ٹیسٹ میچ کھیل چکی ہیں۔ 

2014ء تک کے اعداد و شمار کے مطابق، چار خواتین کھلاڑی ٹیسٹ کرکٹ میں سب سے زیادہ میچ کھیل چکی ہیں، وہ تینوں میچ کھیل چکی ہیں۔ پانچ کھلاڑی دو دو میچوں میں شریک ہوئی ہیں اور گیارہ کھلاڑی ایک ایک میچ کھیل چکی ہیں۔  شائزہ خان نے تینوں میچوں میں ٹیم کی کپتانی کی ہے۔  کرن بلوچ نے مجموعی طور پر سب سے زیادہ 6 اننگز سے 360 رنز بنائے ہیں۔  ان کا سب سے بڑا اسکور 242، جو ویسٹ انڈیز کے خلاف مارچ 2004ء میں کھیلا گیا تھا جو خواتین ٹیسٹ کرکٹ میں 2014ء سے اب تک کسی بھی بلے باز کا سب سے زیادہ سکور ہے۔  خان نے اس فارمیٹ میں کسی بھی دوسری پاکستانی بولر سے زیادہ وکٹیں حاصل کر رکھی ہیں، انھوں نے 3 میچوں میں 19 بلے بازوں کو آؤٹ کیا۔  وہ پاکستانی بالروں کے درمیان میں ایک اننگز میں باؤلنگ کے بہترین اعداد و شمار رکھتی ہیں جو 59 رن پر 7 وکٹیں ہیں۔ میچ میں 226 رنز دے کر 13 وکٹیں ٹیسٹ میں کسی بھی باؤلر کی بہترین کارکردگی ہے۔  خان، عروج ممتاز اور بتول فاطمہ نے تین تین کیچ لیے جو سب سے زیادہ ہیں۔ فاطمہ پاکستان کی طرف سب سے زیادہ 5 بار آؤٹ کرنے کا ریکارڈ رکھتی ہیں۔ 

پہلی فہرست میں پاکستان خواتین کرکٹ ٹیم کی ایسی تمام کھلاڑی شامل ہیں جو کم از کم ایک ٹیسٹ میچ کھیل چکی ہیں۔ ابتدا میں اس ترتیب کو لکھا گیا ہے جس میں ہر کھلاڑی نے اپنی پہلی ٹیسٹ کیپحاصل کی تھی۔ جہاں ایک سے زیادہ کھلاڑیوں نے ایک ہی میچ میں اپنا پہلا ٹیسٹ کیپ حاصل کی تھی، وہ کھلاڑی حروف تہجی کے اعتبار سے درج کیے گئے ہیں۔ دوسرا ان لوگوں کی فہرست ہے جنھوں نے بطور کپتان پاکستان کی نمائندگی کی ہے۔

## کلید

## ٹیسٹ کرکٹ کھلاڑی
: *ویسٹ انڈیز کے خلاف 15 مارچ 2004 کو پاکستان خواتین کے حالیہ ٹیسٹ میچ تک کے اعدادوشمار درست ہیں۔* 

## ٹیسٹ کپتان

## مزید دیکھیے
* خواتین کی کرکٹ
* خواتین کی ٹیسٹ کرکٹ
* پاکستان قومی خواتین کرکٹ ٹیم
* خواتین ایک روزہ بین الاقوامی
* فہرست پاکستان خواتین ایک روزہ کرکٹ کھلاڑی
* فہرست پاکستان خواتین ٹوئنٹی/20 کرکٹ کھلاڑی

## حوالہ جات

## بیرونی روابط
* 
* 

زمرہ:پاکستان کی خواتین ٹیسٹ کرکٹ کھلاڑی
زمرہ:پاکستان کے کرکٹ کھلاڑیوں کی فہرستیں
زمرہ:پاکستانی خواتین کی فہرستیں
زمرہ:خواتین ٹیسٹ کرکٹ کھلاڑیوں کی فہرستیں
خواتین ٹیسٹ کرکٹر
انعطاف نما

زاویہ وقوع کے جیب (Sine) اور زاویہ انعطاف کے جیب کی مستقل نسبت کو دوسرے واسطے کا پہلے واسطے کے لحاظ سے **انعطاف نما** (Refractive Index) کہتے ہیں۔
زمرہ:بے بعدی اعداد
زمرہ:طبیعی مقداریں
زمرہ:انعطاف
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مطابقت رکھنے والی مختصر تفصیل
زمرہ:روشنی
زمرہ:طبیعیات شیشہ
زمرہ:بصریات
زمرہ:برقی حرکیات
زمرہ:کیمیائی خواص
زمرہ:ہندسی بصریات
آقنجی

[تصغیر|277x277پکسل|آقِنجی فوجی حملہ آور ہوتے ہوئے۔ ([سولہویں صدی کی مصوری)]]

[تصغیر|243x243پکسل|[بوداپست میں آقِنجی فوجیوں کا قبرستان]]
**آقِنجی**(ترکی: **akıncı**، حالت جمع: **akıncılar**، عثمانی ترکی: آقنجی) سلطنت عثمانیہ کی ابتدائی صدیوں میں غیر منظم اور بے قاعدہ گھڑسوار فوج تھی جسے یورپ میں اِستعمال کرنے کی غرض سے تیار کیا گیا تھا اور یہ فوج سلطنت عثمانیہ کے یورپی ممالک و مقبوضات میں چھاؤنیوں میں رہتی تھی۔

## تاریخ
آقنجی دراصل ترکی زبان کے ایک اسم فعل یعنی ’’آقِن‘‘ سے مشتق ہوا ہے جس کا مصدر آق مَق ہے۔ آق مَق کے معنی ہیں: بہنا، گرانا، گرایا جانا یا اُنڈیلنا۔ آقنجی کے معنی ہوتے ہیں: غزوہ، دشمن کے علاقے پر ناگہانی حملہ کرنے والا دستہ، یعنی سَیل کی تیز رفتاری سے دشمن پر حملہ کرنے والا فوجی دستہ۔ اِس دستے میں وہ لوگ شامل ہوتے تھے جو دشمن کے علاقوں میں تیز رفتاری سے حملہ کیا کرتے تھے، اِس غرض سے کہ وہ دشمن کی طرز اور وضع کی اِطلاعات حاصل کرسکیں یا دشمن کے علاقے میں لوٹ مار کرسکیں یا علاوہ اِس کے اُس علاقے میں تباہی و بربادی کرسکیں۔ آقنجی کے دستوں کی دشمن پر حملہ آوری کا تذکرہ اوزون حسن کے خلاف سلطان محمد فاتح کی لشکرکشی اور فوجی مہم میں ملتا ہے۔ آقنجی کو باقاعدہ تنخواہ نہیں دی جاتی تھی بلکہ وہ لشکرکشی کے عوض فتح یاب ہونے پر مالِ غنیمت میں حصہ دیا جاتا تھا یا وہ مال جسے وہ قزاقانہ طور پر خود لوٹ مار کرتے ہوئے حاصل کرلیتے تھے۔ یہ لوگ باقاعدہ فوج کی طرز پر کسی مقام پر پڑاؤ نہیں کرتے تھے بلکہ دشمن کے علاقوں میں لوٹ مار مچاتے ہوئے تاخت و تاراج کرتے پھرتے تھے۔البتہ یہ لوگ مالِ غنیمت کی باہمی تقسیم اور اپنی بے باکانہ اِقدامات کی سی سوچ لیے اپنے دستوں میں اندرونی طور پر بہت عمدہ نظم و ضبط رکھتے تھے۔ سلطنت عثمانیہ کے اوائل کی فتوحانہ مہمات میں آقِنجیوں کی تعداد یا جمعیت تیس ہزار اعلیٰ درجہ کے شہ سواروں پر مشتمل ملتی ہے۔ روایات کے مطابق اِن اِمدادی افواج کی تشکیل میں اناطولیہ سے تعلق رکھنے والے ترکمان قبائل کے دستے بھرتی کیے جاتے تھے جنھیں سلطنت سلجوقی کی طرز پر منسوب کیا جاتا ہے۔آقین کی اصطلاح عثمانی فوج کی بحری مہمات کے متعلق بھی مستعمل رہی ہے۔

## حوالہ جات

زمرہ:سلطنت عثمانیہ کی گھڑسوار فوج کی اکائیاں اور تشکیلات
زمرہ:عثمانی فوج
زمرہ:غیرمنظم تشکیلات و بے قاعدہ فوجی اکائیاں
زمرہ:ویکی ڈیٹا سے مختلف مختصر وضاحت